በአ/ከ/ክ/ከተማ ወረዳ 5 አስተዳ አቅም ግንባታ ጽ/ቤት

ክፍል አንድ

1. መግቢያ 
በአ/ከ/ክ/ከተማ ወረዳ 5 ስተዳደር አቅም ግንባታ ጽ/ቤት የለውጥ ስራውን በመምራት በ2007 በጀት ዓመት የሄደበት ርቀት አበራች ቢሆንም በተለየ መልኩ ለ2008 በጀት ዓመት የዕቅድገትና ትራንስፎርሜሽን ዕቅድ ማብቂያ እንደመሆኑ በበጀት ዓመቱ የለውጥ ስራውን ቀጣይነት በመረጋገጥ የመልካም አስተዳደር ችግሮችን በዘላቂነት ለመፍታት  እንዲሁም የተቋማትን አገልግሎት አሰጣጥ ክትትልና ድጋፍ በማድረግ የመፈጸምና የማስፈጸም አቅማቸውን በመገንባት በተሟላና ብቃት ባለው የሰውኃይል አንዲመሩ በማድረግ በየደረጃው ያሉ ባለድርሻ አከላትን የሳተፈ እቅድ አዘጋጅቷል፡፡ በመሆኑም ዕቅዱ የጽ/ቤቱን ነባራዊ ሁኔታ፣ የዕቅዱን አላማ፣ ዋና ዋና ተግባሮች፣ ቁልፍ ተግባሮች፣ አበይትና ንዑስ ተግባሮች፣ የአፈጻጸም አቅጣጫ፣  የክትትልና ድጋፍ አግባበቦችን እንዲሁም የድርጊት መርሃ ግብርን እንዲያካትት ተደርጓል፡፡ በተጨማሪም ጽ/ቤቱ  የመልካም አስተዳደርና አገልግሎት አሰጣጥ ቀልጣፋና ግልጽ እንዲሆን ከባለድርሻ ጋር በመሆን የክትትለና ድጋፍ ስርአትን በማጠናከር የበኩሉን ድርሻ የሚወጣ ይሆናል፡፡ 










2. የዕቅዱ መነሻ ሁኔታ
 በአንደኛው የእድገትና ትራንስፎርሜሽን እቅድ ዘመን  በወረዳዉ ውስጥ ያሉትን  ማህበራዊ ፣ ኢኮኖሚያዊና ፖለቲካዊ ችግሮች ከመሰረቱ ለመፍታት ባለፉት አመታት የወረዳዉ አቅም ግንባታ ጽቤት በርካታ ተግባሮችን ሲያከናውን ቆይቷል፡፡ በዚህም በወረዳዉ ስር ሰዶ የቆየውን የመልካም አስተዳደርና አገልግሎት አሰጣጥ ችግር በዘላቂነት በመቅረፍ ፈጣንና ፍትሃዊ ልማት ለማረጋገጥና የህብረተሰቡን ተሳታፊነትና ተጠቃሚነት ወደ ላቀ ደረጃ ለማሸጋገር ባካሄዳቸው ተግባራት በሁሉም ሴክተሮች ላይ በአገልግሎት አሰጣጥ፣ በልማትና በመልካም አስተዳደር ረገድ ቀላል የማይባሉ ውጤቶች ማየት ተችሏል፡፡ በመሆኑም  የ2ኛውን  የእድገትና ትራንስፎርሜሽን ዕቅድ ለማሳካትም የተቋማትን፣ የአመራርና ፈጻሚዎችን የማስፈጸም አቅም በማሳደግ ጠንካራ ሲቪል ሰርቪስ በመገንባት በአስተዳደሩ የወጡ ልዩ ልዩ መመሪያዎችን ማለትም የBPR እና BSC ሰነዶች፣ የለውጥ ቡድንና የ1ለ5 አደረጃጀት መመሪያዎች፣ የጥናት ሰነዶችንና የ2007 በጀት ዓመት አፈጻጸምን መነሻ በመድረግ እቅዱ በዝግጅት፣ በተግባርና በማጠቃለያ ምዕራፍ ተከፋፍሎ ተዘጋጅቷል፡፡ 
3.  ነባራዊ ሁኔታ
3.1. ጽ/ቤቱ ያለበት ሁኔታ
በከተማ አስተዳደሩ BPR እና BSC ተግባራዊ መሆን ከጀመረበት ጊዜ ጀምሮ ከከተማዋ እድገት እና ከህዝቡ ፍላጎት ጋር በማያያዝ በርካታ መዋቅሮች በወረዳ ደረጃ እንዲወርዱ በማድረግ ህብረተሰቡ አገልግሎቱን በአካባቢው እንዲያገኝ ሰፊ ስራ እየተሰራ ይገኛል በዚህም በአሁኑ ሰዓት ከ23 በላይ ሴክተሮች በወረዳ ደረጃ ወርደዋል፡፡ እነዚህ ሴክተሮችም የህዝቡን ፍላጎት መሰረት ያደረጉ እቅዶችን በማዘጋጀት ለህብረተሰቢ ተደራሽ መሆን የቻሉ ቢሆን ቀልጣፋ የሆነ አገልግሎት ከመስጠትና መልልካም ልማታዊ አስተዳደርን ከማስፈን አንጻር ሰፊ የሆኑ ዉስንነቶች አሉባቸው፡፡  
አቅም ግንባታ ጽ/ቤትም  የሪፎርም ፕሮግራሞችና ፕሮጀክቶች ትገበራ ኬዝ-ቲም፣ የመረጃ ትንተና፣ክትትልና ግምገማ ኬዝ-ቲም፣ የኢኮቴ ከዝ-ቲም እና የሰው ኃይል አስተዳደር ደጋፊ የስራሂደትን የያዘ ሲሆን በአጠቃላይ አመራሩን ጨምሮ በበጀት ዓመቱ በ11 የሰው ኃይል ዕቅዱን ለማሳካት የሄደበት እርቀት የተሻለ ቢሆንም በአመራሩ፣ በፈጻሚውና በባላድርሻ አካላት የነበረው የአመለካከትና የክህሎት ችግር እንዲሁም በጽ/ቤቱ የነበረው የግብአት እጥረት በአፈጻጸማችን ላይ የነበረው ተጽኖ ቀላል አልነበረም፡፡ በመሆኑም በዚህ በጀት ዓመት ጽ/ቤቱ ያለበትን የሰው ኃይል እጥረትና ከላይ የተዘረዘሩትን ችግሮች በመቅረፍ እና በየደረጃው ያሉ የባለድርሻ አካላትን የማስፈፀም አቅም በመገንባት ዕቅዱን ለማሳካት የሚረባረብ ይሆናል፡፡ 
3.2. የመካከለኛው አመራር ሁኔታ 
በአመለካከት መካከለኛ አመራሩ የለውጥ መሣሪያዎችን በእምነት እና በእውቀት ይዞ ተጨባጭ ለውጥ ለማምጣት የሚያደርገው ጥረት ከዓመት ዓመት እየተሻሻለ የመጣ ቢሆንም ሪፎርሙ መተግበር ከጀመረበት ጊዜ ጀምሮ ካለው አቅም እና መልካም አጋጣሚ አንፃር ሲታይ ከዚህ የበለጠ መስራትና ለውጥ ማምጣት እንደሚችል ቢታመንም   የለውጥ መሣሪያዎች በእምነት እና በቁርጠኝነት ይዞ ስራን ቆጥሮ በመስጠትና በመቀበል ሳይንሳዊ በሆነ መንገድ ከመስራት አንጻር ሰፊ የሆነ የአመለካከትና የክህሎት ችግር ይታይበታል፡፡  በዚህም  ከተቋሙ ጀምሮ እስከ ግለሰብ የሚወርዱ የስትራቴጂ ግቦች መለኪያዎች በሚፈለገው ደረጃ መሆኑን በማረጋገጥ የተናበበ እና ለፈጻሚዎችም አርአያ መሆን የሚችል የሪፎርም ዝርዝር ተግባራትን የያዘና  የተደራጀ እቅድ በማውጣትና በመፈፀም ረገድ ሰፊ ክፍተት እንዳለበት ማየት ተችሏል፡፡  
ከክህሎት አንፃር ሁሉም በሚባል ደረጃ  የወረዳው አመራር የጀማሪ አመራር ስልጠና እና የBPR እና BSC ቅንጅታዊ ትግበራ ስልጠና የወሰደ ሲሆን   በተግባር ያገኘውን እውቀትና ልምዶች በመያዝ የሪፎርም ስራዎችን፣ የሰራዊት ግንባታና አጠቃላይ የጽ/ቤት  ስራዎችን ለመምራት ጥረት በማድረግ አብዛኞቹ የወረዳው ሴክተሮች በክ/ከተማ ደረጃ በተደረጉ ምዘናዎች ደረጃ መያዝ የቻሉ ሲሆን አሁንም ኮርፐሬት ስኮር ካርድ በማዘጋጀት እና ለስራሂደቶች/ለኬዝቲሞች ካስኬድ አድርጎ መስጠት እንዲሁም እቅዶቹ ከአፐሬሽናል ፕላን ጋር ተናባቢ እንዲሆኑ ከማድረግ አንጻር ሰፊ የሆነ የክህሎት ክፈተት መኖሩን ማየት ተችሏል ከዚህ በተጨማሪ አመቱን ሙሉ ምንም አይነት የለውጥ ስራ ያልነበረባቸው ጽ/ቤቶች መኖራቸውንም  አይተናል፡፡ 
በአጠቃላይ አመራሩ የሚወርዱ ተግባሮች በአንድም ይሁን በሌላ መንገድ የህብረተሰሱን ጥቅም የሚያስከብሩ የመልካም አስተዳደር እና የአገልግሎት አሰጣጥ ሰፋፊ ግቦችን በተያዘላቸው ጊዜና መጠን፣ በሚፈለገው ደረጃ /standard/ ከሌሎች ከእቅድ ውጪ ከሚመጡ ስራዎች ጋር በማጣጣም ለውጤታማነታቸው አስፈላጊውን ርብርብ ማድረግ የሚገባው ቢሆንም በደራሽ ስራዎች የመጠመድና ወጥ የሆነ የአሰራር ስርአትን ዘርግቶ በተደራጀ የልማት ሰራዊት ከመፈጸም አንጻር ሰፊ ክፍተት የነበረ መሆኑ ለጽ/ቤቶች በተደረገው ምዘና የተወሰኑት ለሰራዊት ግንባታ ምቹሁኔታ የፈጠሩ ሲሆን ቀሪዎቹ ጅምርና ከዘበታች መሆናቸው በቂ ማሳያ ነው ፡፡ በመሆኑም በ2008 በጀት ዓመት በአመራሩ የታዩትን የአመለካከትና የክህሎት ክፍተቶች እንደመነሻ መውሰድ አስፈልጓል፡፡ 
3.3. ዝቅተኛ አመራሩ ያለበት ሁኔታ እንደመነሻ 
በወረዳው ውስጥ የ1ለ5 እና ኬዝቲሞችን የሚመሩ ከ በላይ ዝቅተኛ አመራሮች አሉ ፡፡ ይህ አመራር ለሰራተኛው እና ለመካከለኛ አመራሩ ከስራው ፀባይ አንፃር እጅግ የቀረበ እና  ተግባራት በተያዘላቸው ጊዜ፣ መጠን፣ ጥራትና ወጪ እየተለኩ እና እየተመዘገቡ እንዲሁም እያንዳንዱ ፈፃሚ በየሳምንቱ አፈፃፀሙ ከእቅድ እና ከስታንዳርድ አንፃር እየተመዘነ ውጤቱም የጋራ እየተደረገ ማከናወን የሚገባው አካል ነው፡፡ 
ዝቅተኛ አመራሩ ሪፎርሙን በ1ለ5 እና በለውጥ ቡድን በመተግበር ከመካከለኛ አመራሩ ቀጥሎ ስራዎችን በተያዘላቸው ጊዜና ጥራት እንዲከናወኑ የሚያደርጋቸው እንቅስቃሴ፣ በሰራዊት ግንባታ የአመለካከትና የክህሎት መቀራረብ እንዲፈጠር፣ በመልካም አስተዳደር እና አገልግሎት አሰጣጥ ላይ የተሻለ ሕብረተሰቡን ሊያረካ የሚችል አሰራሮችን እንዲተገበሩ በየዕለቱ የሚያደርገው ጥረት በጅምር ደረጃ አበረታች ነው፡፡
ይሁን እንጂ ከላይ የተጠቀሱት ጥረቶች እንዳሉ ሆነው  ከጠባቂነትና ከአድርባይነት  መንፈስ ተላቆ ስራዎችን በትግል ከመምራት አንፃር ሰፊ ጉድለት ይታያል፡፡ ለአብነትም የለውጥ ቡድንና የ1ለ5 አደረጃጀቶች የመንግስትን ስራዎች በየዕለቱና በየሳምንቱ እየመዘገቡና ደረጃ እየሰጡ ከመሄድ አንፃር ያለው ክፍተት ቀላል አይደለም፡፡  በስሩ ያሉትን ፈፃሚዎችም በለውጥ ሰራዊት ግንባታ አነሳስቶ በየጊዜው አፈፃፀማቸውን እየገመገሙ እና እያስተካከለ ሞዴል ፈፃሚዎች እንዲበራከቱ ከማድረግ አንፃርም ቀላል የማይባል የቁርጠኝነት ችግር ይታይበታል፡፡ ከዚህም በተጨማሪ ፈፃሚዎች የመንግስት የስራ ሰዓት አክብረው እንዲሰሩ እና በስራ ቦታቸው ውጤታማ ስራዎችን በተሻለ አመለካከት እንዲፈፅሙ ከማድረግ አንፃር ትልቅ አደራ የተሰጠው አካል ቢሆንም ከሚመዘገበው ውጤት ይልቅ ለፎርማሊቲ የሚቀርቡ ሪፖርቶችን ጠምሮ የመስጠት እና በተፈጠረው አደረጃጀት ተቋም ፈጥሮ ያለመታገልና በኪራይ ሰብሰሳቢነት ተግባርና አመለካከት ውስጥ የመግባት ችግሮች ማኖራቸውን ማየት ተችሏል ፡፡ 
3.4. የሰራተኛ /የፈፃሚ/ ሁኔታዎች
በወረዳው ውስጥ ቋሚና ጊዜዊ ሰራተኞችን ጨምሮ በአጠቃላይ 217 ያህል ፈፃሚዎች ሲኖሩ በ37 የ1ለ5 እና በ11 የለውጥ ቡድን እንዲደራጁ ተደርጓል፡፡ እነዚህ ፈጻሚዎች በመንግስት ፖሊስና ስትራቴጂዎች፣ በመሠረታዊ አቅጣጫዎች እና በዋና ዋና ጉዳዮች ላይ ስልጠና እንዲወሰዱ በማድረግ በመሰረታዊ ተልኮዎች ላይ መግባባት እንዲፈጠር በማድረግ ከመቼውም ጊዜ በተሻለ የሪፎርም ስራውን ቀጣይነት ለማረጋገጥ በርካታ ስራ ተሰርቷል፡፡ 
እነዚህ ፈጻሚዎች ከላይ የተጠቀሱት ጥንካሬዎች ቢኖሯቸውም የ1ለ5 አደረጃጀት ውይይትን ያለማቆራረጥ በማካሄድ በኩል ፣ ኪራይ ሰብሳቢነትን በሚፈለገው ደረጃ ከመታገል አኳያ ፣ የመልካም አስተዳደርና አገልግሎት አሰጣጥ ችግሮችን በመቅረፍ የህብረተሰቡን እርካታ ከመጨመር አንጻር ሰፊ ክፍተቶች ከመኖራቸው በተጨማሪ  የሪፎርም መሳሪያዎች /BPR, BSC/ በእውቀት ደረጃ ብዙ ችግር ባይኖርም በተግባር የልማትና መልካም አስተዳደር ግቦቻችን የሚያሳኩ መሆናቸውን በማመን ውጤት እንዲያመጡ አለማድረግ ወዘተ በፈፃሚው በኩል የታዩ ድክመቶች ናቸው፡፡ 
በአጠቃላይ ሲቪል ሰርቫንቱ በወረዳው  የሚታየውን የመልካም አስተዳደርና አገልግሎት አሰጣጥ ችግሮችን ለመቅረፍ እንዲሁም የኪራይ ሰብሳቢነት አደጋን በአግባቡ ተገንዝቦ በይገባኛል መንፈስ እራሱን ከኪራይ ሰብሳቢነት አመለካከትና ተግባር ማራቅና የስራ ስአት ከማክበር ጀምሮ ለህዳሴ ጉዞው አጋርነቱን በተግባር በማሳየትና ልማታዊነትን ማረጋገጥ ይጠበቅበታል፡፡ ከዚህም በተጨማሪ በተለያዩ የፀረ-ኪራይ ስብሳቢነት ተግባራት ለአብነትም  የጨረታ ኮሚቴዎች፣ ቴክኒክ ኮሚቴዎች፣ የዲሲፒሊን ኮሚቴ ወዘተ ላይ በመሳተፍ እና እያንዳንዱን እንቅስቃሴ በጥንቃቄ በመፈተሽ እና በማጋለጥ ኪራይ ሰብሳቢነትን ማዳከም ይጠበቅበታል፡፡
በበጀት ዓመቱ በአቅም ግንባታ ጽቤት 11 ፈጻሚዎች የነበሩት ሲሆን የስኮርካርድ እቅድ እስከ ግለሰብ ድረስ በማቀድ እንዲሁም የSDP እና የኦፐሬሽናል ፕላን እቅድ በማዘገጀት ወደተግባር የገቢ ሲሆን በበጀት አመቱ ካሉት ወረዳዎች የተሸለ ውጤት እንዲመዘገብ ከፍተኛ በማድረግ  የሄዱበት እርቀት በዚህ በጀት አመት የተሻለ ቢሆንም አጠቃላይ እቅዱን በሚገባ ተረድቶ የሪፎርም ስራዎቻችን ከBPR እና BSC ጋር በማቀናጀት ውጤትና እርካታን እየለኩ ከመሄድ አንጻር የነበረው ከፍተት በሰፊው መገምገም ተችሏል በተጨማሪም በጽ/ቤቱ ውስጥ ያሉ አደረጃጀቶችን ተጠቅሞ የተጀመረውን የለውጥ ስራ (ሪፎርም) መሬት ከማስያዝ አንጻር ሰፊ ክፍተት መኖሩን ማየት ተችሏል፡፡ 
3.5. የህዝብ ክንፉ መነሻ ሁኔታ
በዚህ በጀት ዓመት በየቀጠናው በርካታ የልማት ቡድኖች እና የህዝብ አደረጃጀቶችን በመፍጠር በህብረተሰብ ተሳትፎ በሚሰሩ የልማት ስራዎች እና በህዝብ ንቅናቄዎች ስራዎች ላይ በርካታ ስራ የተሰራበት እንዲሁም 5ኛዉ ሀገር አቀፍ ምርጫ ሰላማዊ ዲሞክራሲያዊና ፍትሃዊ ሆኖ እንዲጠናቀቅ ቀለል የማይባል አስተዋጾ ያበረከቱ ቢሆንም አደረጃጀቶቹን በባለቤትነት ከመምራት ጀምሮ በተደራጀ የልማታት ሰራዊት ያለመንቀሳቀስ፣ ችግሮች ተስተዉለዋል፡፡ 
በጽ/ቤቱ የሚሰጠው አገልግሎት በተፈለገው መልኩ ውጤታማ እንዲሆን ተገልጋዩ የሚያደርገው አስተዋጽኦ ከፍተኛ መሆኑን በማመን ወደ ጽ/ቤታችን የሚመጣውን ተገልጋይ በተቀመጠው የአገልግሎት አሰጣጥ ስታንዳርድ መሰረት አገልግሎት እየሰጠን ቢሆንም ባለድርሻ አካላትን በቋሚነት እያሳተፉ ከመሄድ አንጻር ሰፊ ክፈተት የነበረ መሆኑን አይተናል በተለይ ጽ/ቤቱ የለውጥ ስራዉን ለመምራት ከየጽ/ቤቱ የስራ ሂደቶች ጋር የጋራ የግንኙነት ጊዜ አስቀምጦ ተግባሮችን ለመገምገም የተጀመረ ቢሆንም 
· ግንኙነቱን ወጥ በሆነ መንገድ ያለማስቀጠል 
· የህዝብ አደራጀጀቶችን ከምዘና ባለፈ ወጥ በሆነ መንገድ የላማሳተፍ ችግሮች በስፋት የነበሩ መሆኑን ማየት የተቻለ ሰሆን ከአመለካከት አንጻርም ፡-
· በአቋራጭ ለመገልገል መፈለግ 
· አመራሩንም ሆነ ፈጻሚውን ለመታገል አለመፈለግ
· በህብረተሰብ ተሳትፎ ስራዎች ላይ ለመሳተፍ አለመፈለግ
· በአቋራጭ ለመጠቀም መፈለግ
· ህገወጥ ስራዎችን ለማጋለጥ አለመፈለግ/ ፈጻሚ ከስራ ገበታው ሲለቅ በወቅቱ በደብዳቤ ያለማሳወቅ ችግሮች ተስተዉለዋል
3.6. ግንባር ቀደሙ የነበረበት ሁኔታ
በወራደችን ካለዉ 217 ያህል ሰራተኛ 117 ሰራተኞች ግንባር ቀደም ሲሆኑ አነዚህ ግንባር ቀደም ሰራተኞች  በ2007 ዓ.ም የተደረገው ምርጫ ሰላማዊ፣ ዶሞክራሲያዊ ፍትሃዊ  ሆኖ እንዲጠናቀቅ ከፍጠኛ አስቷዋጾ ያበረከቱ ቢሆንም ከሌላው ሰራተኛ በተለየ የተሰጣቸውን ተልኮ በተፈጠረው አደረጃጀት በመወጣት የኪራይ ሰብሳቢነት ፖለቲካል ኢኮኖሚን በመናድ በምትኩ ልማታዊ ፖለቲካል ኢኮኖሚን ለመተካት በሚደረገው ጥረት የራሳቸው ሚና ቢኖራቸውም ይህንን ኃላፊት በአግባቡ በመወጣት ለመከከለኛዉ አመራር አቅም ከመሆን ይልቅ በአድርባይነትና በአሉቧልታ በመሸበበብ ትግል አለማድረግ፣ ግንባር ቀደሞችን አለማፍራትና ተቋማዊ አሰራሮች እንዲጠበቁ ትግል ከማድረግ አንጻር ሰፊ ውስንነት የነበረው መሆኑን ማየት ተችሏል፡፡  
 	እንደ ጽቤትም 6 ግንባር ቀደሞች ማፍራት የተቻለ ሲሆን እነዚህ ግንባር ቀደሞች ከሌሎች ሰራተኞች ጋር በመሆን የሲቪል ሰርቪሱን አደረጃጀት ተልኮዎች በመረዳትና በመምራት ሰፊ ስራ መስራት የጀመሩ ቢሆንም የመልካም አስተዳደርና አገልግሎት አሰጣጥ ተግባሮችን አርአያ ሆኖ የማሳካት የኪራይ ሰብሳቢነት አመለካከትና ተግባርን በመታገል ልማታዊ አስተሳሰብን ከመፍጠር አንጻር እንደሌሎች ፈጻሚዎች ሁሉ በአመለካከትና በክህሎት የሚታዩ ችግሮች አሉ፡፡ በተለይ የሲቪል ሰርቪሱን አደረጃጀት የፖለቲካ ተቋም አድርጎ የማየት ዝንባሌ፣ የአድርባይነት  የተፈጠሩ አደረጃጀቶችን ለውጥ ያመጣሉ ብሎ በእምነት ያለመያዝ ወዘተ ችግሮች በስፋት ይስተዋላሉ፡፡ ከክህሎት አንጻርም  ተግባሮቹን ያለመመዘን፣ የሚሰጡ መመሪያዎችን እና ማኑዋሎችን ተግባር ላይ ያለማዋል፣  የሚሰጡ ስልጠናዎችን ተግባር ላይ አለማዋል፣ አፈጻጸምን መሰረት አድርጎ ኮር ፈጻሚዎችን በየወሩ ያለመለየት ችግሮች  ወዘተ በፈጻሚዉ ላይ የሚዩ የክህሎት ክፍተቶች ናቸዉ ፡፡  
3.7. የዕቅዱ አደናቃፊ አከላት
አጠቃላይ የበጀት ዓመቱ ዕቅድ ሙሉ ለሙሉ እንዳይሳካ የሰራተኛ ፍልሰት እና ከህሎት ያለው በለሙያ ገበያ ላይ የለመግኘት ቢገኙም የለውጥ ስራው ላይ ክህሎት ያለመኖር   እቅዳችን ሙሉ ለሙሉ ለማሳካት የሚቸግሩ ነገሮች መሆናቸውን  ታሳቢ ይደረጋል፡፡ በተጨማሪም ከጽ/ቤቶች ጋር በፈጸምነው ትስስር መሰረት ስራዎችን በጋራ ያለመስራት ችግር የእቅዱ አደናቃፊ ተደርጎ ተወስዷል፡፡ 
4. የዕቅዱ ዋና ዓላማ	
ጽ/ቤታችን በ2ኛው እድገትና ትራንስፎርሜሽን ዕቅድ ዘመን የለውጥ ስራውን በመምራትና በማስተግበር እንዲሁም ግልጽና ቀልጣፋ አገልግሎት የሚሰጥ ሲቪል ሰርቪስ በመገንባት በወረዳው የሚታየውን የመልካም አስተዳደርና የአገልግሎት አሰጣጥ ችግር መቅረፍ ይሆናል ፡፡
5. የዕቅዱ ቁልፍ ተግባር
የለውጥ ስራዎችን ቀጣይነት በማረጋገጥ የጽ/ቤቶችን አገልግሎት አሰጣጥ ክትትልና ድጋፍ በማድረግ የመፈጸምና የማስፈጸም አቅማቸውን በመገንባት በተማላና ብቃት ባለው የሰው ኃይል እና በተደራጀ የልማት ሰራዊት መፈፀም፡፡

 
5.1. የቁልፍ ተግባሩ ዓላማ
· የልማት ሠራዊት ለመገንባት የተፈጠረውን ምቹ ሁኔታ ወደ ተሟላ ደረጃ በማሸጋገር የልማት ሠራዊት ቁመና በመፍጠርና በማጠናከር የወረዳውን ቁልፍ የልማትና መልካም አስተዳደር ተግባሮችን ውጤታማ በሆነ ደረጃ መፍፀም፣
· የመልካም አስተዳደር የአገልግሎት አሰጣጥና የሪፍርም ሥራዎችን በተቀናጀ ሁኔታ በመምራት እና የተደራጀ የህዝብ ንቅናቄ ተግባራዊ በማድረግ በአገልግሎት አሰጣጥ ጥራትና ቅልጥፍና ላይ መሰረታዊ ለውጥ ማምጣት፣
· በኪራይ ሰብሳቢነት አመለካከትና ተግባር ላይ የተደረጀና ቀጣይነት ያለው ትግል በማካሄድ ልማታዊ አመለካከትን ማስፋት እና የኪራይ ሰብሳቢነትን አደጋ መቀነስ፣
· የመልካም አስተዳደር ችግሮችን በዘላቂነት ለመፍታት ግልጽነትና ተጠያቂነት ያለው የአሰራር ስርዓት መዘርጋት እና የኪራይ ሰብሳቢነት አመለካከትና ተግባርን  የሚታገል አመራር፣ ፈጻሚና ባለድርሻ አካላትን በመፍጠር ጠንካራ የለውጥ ሰራዊት መገንባት፡፡
5.2. የቁልፍ ዋና ዋና ግቦችና ዝርዝር ተግባር
ግብ 1፡- የወረዳውን ፈፃሚ ብቃት ለማሳደግ የሚካሄዱ ግምገማዊ ሥልጠናዎችና በመንግስት ፖሊሲዎችና አቅጣጫዎች ላይ የፈፃሚውን አመላከከትና ክህሎት የሚያሻሽሉ እንዲሆኑ ይደረጋል፣
  ተግባር 1፡- ያለፈውን አመት አፈፃፀም መሰረት ያደረገ ፈፃሚውጋ የሚታየው የአመለካከትና የክህሎት ችግሮች በዝርዝር መለየት ፣
  ተግባር 2፡- የፈፃሚውን የሥራ ተነሳሽነት ፣ የአገልጋይነት አመለካከትና የክህሎት ክፍተቶች ከስር መሰረቱ ሊያስተካክል የሚችል ስልጠናዎችን ማዘጋጀት 
    ተግባር 3፡- በተወሰደው የመፍትሔ እርምጃ የተፈቱና ያልተፈቱ ችግሮች በተግባር ሂደት የታዩ አዳዲስ ክስተቶች ተለይተው በተግባር ምዕራፍ በሚካሄደው አጫጭር ሥልጠናዎች እና የልምድ ልውውጥ ክፍተቶችን መሙላት፣
ተግባር 4፡- ከዝግጅት ምዕራፍ እስከ ማጠቃለያ ምዕራፍ የሚካሄዱ የተለያዩ ሥልጠናዎች እና ልምድ ልውውጦች የአመለካከት ማነቆ በመፍታት ላይ ያተኮረ እንዲሆን ማድረግ፣
ተግባር 6፡- በየሴክተሩ የሚታየውን የውስጥ የመልካም አስተዳደር ችግር በተለይም ምቹ የሥራ አካባቢ የመፍጠርና የሠራተኛ አያያዝ ችግር እንዲፈታ በልዩ ትኩረት መሥራት ፣
 ግብ 2፡- የሪፎርም ሥራዎችን አጠናክሮ በማስቀጠል የልማትና መልካም አስተዳደር ሥራዎች ውጤታማ እንዲሆኑ ይደረጋል፣
ተግባር 1፡- የተቀላጠፈና ውጤታማ የአገልግሎት አሰጣጥን በማጠናከር ሪፎርሙን በማስቀጠል መልካም አስተዳደርን ማረጋገጥ ፣ 
ተግባር 2፡- ሁሉም ሴክተሮች የሪፎርም ሥራዎችን በተሟላ ሁኔታ በመተግበር እስትራቴጂያዊ ግቦችን ማሳካትና ሞዴል ተቋማትን መፍጠር፣
ተግባር 3፡- የሪፎርምና የመልካም አስተዳደር ፓኬጅ በተደራጀ የህዝብ ንቅናቄ ለመፈፀም የህዝቡ በአደረጃጀቶቹ አማካኝነት በቀጥታም ጭምር በነቃ ሁኔታ የሚሳተፍበት ቋሚ አሰራር መፍጠር፣
ተግባር4፡- በሁሉም ሴክተሮች ሁሉንም የለውጥ መሳርያዎችና (BSC የዜጎች ቻርተር ወዘተ) አማጦ ተግባራዊ በማድረግ የተቋሞ የቡድን እና የግለሰብ ውጤት በተሟላ ሁኔታ መለካት፣
ተግባር5፡- በወረዳው ያሉ ሴክተሮች አገልግሎታቸውን እስታንዳርዳይዝድ በማድረግ ወደ ቋሚ አሰራር እንዲገቡ ማድረግ፣
ተግባር 6፡- በመልካም አስተዳደርና አገልግሎት አሰጣጥ ውጤትን ማዕከል ያደረገ የማበረታቻ እና የተጠያቂነት ሥርዓት በመዘርጋት ተግባራዊ ማድረግ፣
 ግብ 3፡- በሲቪል ሰርቪስ ውስጥ ለሠራዊት ግንባታ የተሟላ ምቹ ሁኔታ በመፍጠርና የልማት ሠራዊት በመገንባት የልማትና መልካም አስተዳደር ሥራዎች ውጤታማ እንዲሆኑ ይደረጋል፣
ተግባር 1፡- በየደረጃው ላለው ፈፃሚ ልማታዊ አመለካከት የሚያደብሩ ግምገማዊ ሥልጠናዎች በማካሄድ ፣ ግልጽነት መፍጠር ፣
ተግባር 2፡- ፈፃሚው በተግባር እራሱን እያበቃ የታቀዱ የልማት ሥራዎችን በከፍተኛ ወኔ እና በህዝብ አገልጋይነት ስሜት እንዲፈፀም ማድረግ፣
ተግባር 3፡- በሲቪል ሰርቪሱ ውስጥ የፈጠርናቸውን ግንባር ቀደሞች በማብቃት በማጠናከር እና አዳዲሶችን በማፍራት እቅዶቻችንን ውጤታማ ማድረግ፣
ተግባር 4፡- በየተቋሙ ያለውን የ1ለ5 እና የለውጥ ቡድን አደረጃጀት በማጠናከር የተቋማቸውን ተልእኮ እንዲፈጽሙ ማድረግ፣
ተግባር 5፡- በልማትና መልካም አስተዳደር ምርጥ ልምዶችን ቀምሮ ማስፋፋት፣
ግብ4. የመልካም አስተዳደር ፓኬጅ በተቀናጀ የለውጥ ሠራዊት አማካኝነት ተግባራዊ በማድረግ የወረዳው  ነዋሪ ቀልጣፋ፣ ፍትሐዊ እና ውጤታማ አገልግሎት እንዲያገኝ ይደረጋል፡፡
ተግባር 1፡- የመልካም አስተዳደር ፓኬጅ በተደራጀ የህዝብ ንቅናቄ ለመፈፀም ቋሚ የህዝብ መድረኮች ማዘጋጀት፣ የተገኘውን ግብአት መጠቀም እና የተገኘውን ውጤት ለህዝብ ማሳወቅ፣
ተግባር 2፡- ለህዝቡ ቀልጣፋ፣ ውጤታማና ፍትሃዊ አገልግሎት መስጠት፣ በአመራሩና በፈፃሚው ዘንድ የህዝብ አገልጋይነት ስሜት እንዱጎለበት የተለያዩ የአመለካከት ማስተካኪያ ሥራዎችን መሥራት፣
ተግባር3፡- በሲቪል ሰርቪሱ ያለውን የ1ለ5 አደረጃጀት ወደ ተጨባጭ ተግባር በማስገባት እና በፈፃሚው ዘንድ ተቀራራቢ አፈፃፀም እንዲኖራቸው ማድረግ ፣
ተግባር4፡- በሁሉም ሴክተሮች በመልካም አስተዳደርና አገልግሎት አሰጣጥ የምዘና ፣ የማበረታቻ፣ እና የተጠያቂነት ሥርዓት በመዘርጋት ተግባራዊ ማድረግ፣
ተግባር5፡- በወረዳ ያሉ ሴክተሮች አገልግሎታቸውን ስታንዳርዳይዝድ በማድረግ ወደ ቋሚ አሰራር እንዲገቡ ማድረግ፡፡
ግብ5፡- በወረዳ ደረጃ የልማት ሰራዊት ለመገንባት መፈጠር የጀመረውን ምቹ ሁኔታ ወደ ተሟላ ደረጃ በማሸጋገር እቅዶቻችንን በሠራዊት ቁመና እንዲፈፀሙ ይደረጋል፣
ተግባር 1፡- በሁሉም ሴክተር ለልማት ሠራዊት የተሟላ ምቹ ሁኔታ በመፍጠር የልማት ሠራዊት በመገንባት ዕቅዶቻችንን በሰራዊት አቅም መፈጸም፣
ተግባር 2፡- በየሴክተሩ የታቀዱ የልማትና የመልካም አስተዳደር እቅዶችን በግንባር ቀደሞች የተደረጃ ተሳትፎ መፈፀም ፣
     ተግባር 3፡- የኪራይ ሰብሳቢነት አመለካከትና ተግባርን በለውጥ ቡድንና በ1ለ5 አደረጃጀት የተባበረ ትግል ማዳከም እና ልማታዊ አስተሳሰብ መሰረት እንዲይዝ ማድረግ ፣
ተግባር 4፡- ሶስቱንም የልማት አቅሞች አቀናጅቶ በመጠቀም በልማትና መልካም አስተዳደር መስክ የታቀዱትን ሥራዎች በላቀ ደረጃ ማሳካት፣
ክፍል ሁለት
6. የዕቅዱ ዋና ዋና ግቦች፣ ዝርዝርና ዑስን ትገባራት
ግብ1. የህዝብ ተሳትፎና የልማት ባለቤትነትን ማሳደግ
ተግባር1.  የህብረተሰቡን አቅም ማጎልበት የሚችሉ ስልጠናዎችን ለ172 ተሳታፊዎች መስጠት ተችሏል 
ተግባር2. አቅማቸዉ የተገናባ የምክር ቤት አባላትን አሁን ካለበት 75 ℅ 90 አንዲደርስ ተድርጓል 
ግብ2. የህዝቡን እርካታ ማሳደግ ተችሏል 
ተግባር1. የተገልጋይ እርካታ ደረጃን ለማወቅ 1 የዳሰሳ ጥናት ይሰራል  
ተግባር2. በወረዳ ደረጃ የተጠና የዜጎች እርካታ ደሰሳ ጥናት 2 እንዲሰራ ይደረጋል 
ግብ3. የመረጃ ሽፋን፣ ጥራትና ተደራሽነትን ማሳደግ
ተግባር1. የመረጃ ሽፋን አሁን ካለበት 90% ወደ 100% ማድረስ
ተግባር2. የመረጃ ጥራት አሁን ካለበት 90% ወደ 100% ማድረስ 
ግብ4. የበጀት አጠቃቀምና ንብረት አስተዳደር እንዲሻሻል ተደርጓል 
ተግባር1. የንብረት አያያዝና አጠቃቀምን 100 ℅ ውጤታማ ማድረግ
ግብ5. የተቋማትን አሰራርና አደረጃጀት ውጤታማነት ማሳደግ ተችሏል
ተግባር1. ስታንዳርዶችን ለማሻሻል 1 የፋይዳ ጥናት ማካሄድ 
ግብ6. የለዉጥ ኮሚኒኬሽን አሰራርና የመልካም አስተዳደር ገጽታ ግንባታ አድጓል
ተግባር1. የለውጥ ስራዎችንና ዉጤታቸውን ለማስተዋወቅ ሁሉንም የማስተዋወቂያ ዘዴዎች መጠቀም 
ግብ7. የስልጠናና አሰራር ስረአት አድጓል 
ተግባር1. 4 ጊዜ የስልጠና ፍላጎት ዳሰሳ ይደረጋል 
ተግባር2. 2 የስልጠና ፍላጎትን መሰረት ያደረጉ ሰነዶች እንዲዘጋጁ ይደረጋል
ተግባር3. የሰራተኛ የእርካታ ደረጃ ለማወቅ 2 ጊዜ የዳሰሳ ጥናት ይደረጋል
ግብ 8. የኪራይ ሰብሳቢነት አመለካከትና ተግባር እንዲቀንስ ተደርጓል
ተግባር1. የኪራይ ሰብሳቢነት ምንጭ የሆኑ የሆኑ ጉዳዮችን መለየት የሚያስችል አንድ ጥናት ማካሄድ 
ተግባር2. በኪራይ ሰብሳቢነት ትጋበር ውስጥ የሚገቡ አመራርና ፈጻሚዎች 100% ተጠያቂ ማድረግ 
ግብ9. የተቀናጀ ዘመናዊ የመረጃ ስርአት አድጓል
	ተግባር1. ሁሉም ተቋሞች የቢኤስሲ አዉቶሜሽን ሪፖርት እንዲያደርጉ ማድረግ 
ግብ10. የትስስርና ባለ ዘርፈ ብዙ ጉዳዮች አሰራር ስርዓት አድጓል
ተግባር1. የውስጥና የውጭ የትስስር ስምምነት ሰነዶች  ከባለድርሻ አካላት ጋር እንዲደረግ ይደረጋል
ግብ11. የግልጽነትና ተጠያቂነት ስርኣት ዉጤታማነት አድጓል
ተግባር1. የቅሬታ ማስተናገጃ ስርአት በተሟላ ሁኔታ100% ተግባራዊ እንዲደረግ ይደረጋል
ተግባር2. የሚቀርቡ ቅሬታዎች 100% ምላሽ እንዲያገኙ ይደረጋል
ተግባር3. በስታንዳርዱ መሰረት ያለፍጸሙ ፈጻሚዎች 100% ተጠያቂ እንዲሆኑ ይደረጋል 
ተግባር4. የሚሰጡ አገልግሎቶች 100% በስታንዳረዱ መሰረት እንዲሰጡ ደረጋል 
ግብ12. የልማት ሰራዊት ተፈጥሯል
	ተግባር1. ካሉን የ1ለ5 አደረጃጀቶች ዉስጥ 90% ሞዴል እንዲሆኑ ተደጓል
	ተግባር2. ካሉን ፈጻሚዎች 75% ሞዴል እንዲሆኑ ይደረጋል
	ተግባር3. 48 የእርስ በእረስ መማማሪያ መድረኮች እንዲዘጋጁ ይደረጋል
	ተግባር4. ከሉን አመራሮችና ሰራተኞች 100% በግምገማዊ ስልጠና እንዲያልፉ ይደረጋል 
ተግባር5. ሁሉም ፈጻሚዎችና አመራሮች የአቅም ማጎልበቻ ስልጠና እንዲወስዱ ይደረጋል
ግብ13. የኢኮቴ አጠቃቀም እንዲያድግ ተደርጓል 
ተግባር1. ሁሉም ፈጻሚዎች ቴክኖሎጂ አጠቃቀም ስልጠና እንዲያገኙ ይደረጋል 
 










ክፍል ሶስት
7. የዕቅዱ አፈጻጸም አቅጣጫ
አጠቃላይ ቁልፍ ተግባሩን፣ ዋና ተግባሩንና ዝርዝር ተግባሮቹን ለማስፈጸም በሲቪል ሰርቪሱ መመሪያ መሰረት የ1ለ5 እና የለውጥ ቡድን አደረጃጀቶችን ሙሉ ለሙሉ ወደ ተግባር በማስገባት እንዲሁም ግልጽነትና ተጠያቂነት ያለው የአሰራር ስርአት በመዘርጋት፣ የክትትልና ድጋፍ አግባቦቸን በመጠቀም ዕቅዱ ተፈጸሚ ይሆናል፡፡
8. የክትትልና ድጋፍ አግባቦች
የህንን ዕቅድ ለማስፈጸም ሶስቱን የክትትልና የድጋፍ አግባቦች ማለትም የፅሁፍ፣ የአካልና የመድረክ እንዲሁም የሪፖረት፣ የክትትልና ድጋፍ ስርዓት በመዘርጋት የተሻላ የአፈጻጸም ተሞክሮ ካለባቸው ወረዳዎች ከየካ ወረዳ 8 እና ከአራዳ ወረዳ 5 በተደራጀ ሁኔታ ተሞክሮዎችን በማስፋት አ/ግ/ ጽ/ቤትን ጨምሮ በወረዳው ውስጥ ያሉ ሴክተሮች ሞዴል እንዲሆኑ የማድረግ ስራ ይሰራል፡፡ 
9. ሊያጋጥሙ የሚችሉ ችግሮች
· የበጀት ዕጥረት
· የሰራተኛ ፍልሰት
· የአመራሩ በወቅታዊ ስራ መጠመድ
10. የመፍትሄ አቅጣጫ
በጀት በማዘዋወር፣ ሰራተኛን በመመደብና ከመደበኛ የስራ ሰዓት ውጪ በመጠቅም ችግሮቹን ለመቅረፍ ጥረት የሚደረግ ይሆናል፡፡

	የ2008 በጀት ዓመት ዕቅድ 	Page 7

